Budova Royal Institute of British Architects na Portland Place v Londýne
**Royal Institute of British Architects** (skratka *RIBA*, doslova "Kráľovský inštitút britských architektov") je britský orgán pre architektúru a architektonické povolania.

Sformovaný bol v roku 1834 prominentnými architektami ako Philip Hardwick, Thomas Allom, William Donthorne, Thomas Leverton Donaldson, John Buonarotti Papworth a Thomas de Grey. Poskytuje podporu pre 44 000 členov po celom svete vo forme tréningov, technickej podpory, publikácií a podujatí. Taktiež stanovuje štandardy vo výučbe architektúry v Spojenom kráľovstve aj v zahraničí.

RIBA sa v spolupráci s parlamentom snaží zlepšiť kvalitu verejných stavieb, obytných budov a nových komunít. Každoročné hodnotenia sledujú výnimočnú architektúru a vrcholia do ocenenia Stirlingovej ceny. Z londýnskeho ústredia sprostredkováva RIBA verejnosti informácie o životnom prostredí cez webstránky a knižnicu, ktorá obsahuje jedinečné kolekcie kníh, fotografií a rukopisov.

Organizácia
-----------

RIBA je členská organizácia so 44 000 členmi pod vedením prezidentky Ruth Reed a vedúceho tímu v počte 170 ľudí z centrálneho Londýna a z regionálnych úradov.

**Rada organizácie RIBA**
Rada je kontrolným orgánom a je zodpovedná za vedenie a rozvoj inštitútu. Zahŕňa 60 správcov, z ktorých veľká väčšina pozostáva z architektov. Rada prenecháva detailnú zodpovednosť a technický dôraz na výkonný výbor. 

**Výkonný výbor** je rozdelený na štyri dcérske spoločnosti, každá s vlastným predstavenstvom, správcami a zamestnancami.

**Predstavenstvo RIBA** Predstavenstvo RIBA je holdingová spoločnosť zodpovedná za celkové podnikanie organizácie. Narába s celkovou politikou,pomocou voleného Orgánu správcov a koordinuje pôsobenie dcérskych spoločností.

Čo RIBA robí
------------

* *Poslanie a stratégia*
* *Každoročné kontroly*
* *Politiku*
* *Styk s verejnosťou*
* *Prieskum a rozvoj*
* *Tvorba plánov*
* *Knowledge Communities*

### Poslanie a stratégia

Úlohou je prispieť k napredovaniu v architektúre a podporovať jej jedinečnosť.

*Vízia*

* RIBA bojuje za lepšie budovy, komunity a životné prostredie pomocou architektúry a RIBA členov.

*Stratégia*

* Poukazovať na prínos dobrej architektúry
* Podporovať a zväčšovať prínosy
* Umožniť tvorbu dobrej architektúry
* Zabezpečiť vysokoštandardné služby
* Vyvinúť potenciál na tvorbu stratégií

### Každoročné kontroly

Poskytujú celoročné zhodnotenie a podávajú finančnú správu o činnosti RIBA.

### Politika

Hlavnými povinnosťami sú:

* koordinovať politické aktivity
* zabezpečovať prieskum
* sledovať politickú situáciu
* kontrolovať strategický plán RIBA

### Styk s verejnosťou

Architektúra je politická – týka sa problematiky toho kde človek žije, kde sú vzdelávané deti, ako je o človeka postarané v chorobe alebo toho ako vyzerá životné prostredie. Úlohou RIBA je cez rozhodnutia v parlamente zvýšiť úroveň architektúry.

### Prieskum a rozvoj

RIBA podporuje prieskum a inovatívnosť pri zvyšovaní vedomostí o profesii podnecovaním interakcie medzi výskumníkmi a realizátormi. Prieskum a rozvoj organizácie podporuje hlavne RIBA poslanie a stratégie a týka sa objektov zadefinových v strategickom pláne RIBA.

### Tvorba plánov

Je program zameraný na vízie do budúcnosti. Zahŕňa podniknuté prieskumy, vydané publikácie a poskytnuté lekcie, semináre a debaty. Vytvára priestor na komunikáciu o potrebách spoločnosti, o architektúre v minulosti a víziách architektúry do budúcnosti.

RIBA Ocenenia
-------------

Sú udelované budovám, ktoré dosahujú vysoký štandard a sú prínosom pre svoje okolie. Ceny sú každoročné a udeľujú sa od roku 1966. Hodnotené stavby sú posudzované pre konkrétny prípad a región. Porota pre každý región je zostavená z miestnych zástupcov, súdneho poradcu a z predsedajúceho, ktorý je zväčša známy architekt. Porota sa každoročne mení.

**Typy ocenení** :

* Stirlingova cena – je ocenenie budovy roka, pomenované po britskom architektovi Jamesovi Stirlingovi (1926-1992). Budovy sú do nej nominované na základe postupu z *RIBA national awards* alebo *RIBA europeans awards*.
* Royal Gold medal – oceňuje kolektívy
* Stephen Lawrence price – oceňuje budovy s rozpočtom menším ako 500 000 libier
* President´s medal – cena udeľovaná za študentské práce

Knowledge Communities
---------------------

Knowledge Comunities RIBA (*Vzdelávacie komunity RIBA*) sú internetové interdisciplinárne skupiny, ktorých úlohou je zachytiť, vzájomne zdieľať a aplikovať v praxi poznatky z oblasti architektúry a životného prostredia.

Je to nekomerčná iniciatíva otvorená odborníkom na životné prostredie a všetkým, ktorí sa chcú podeliť s poznatkami z príbuzných odvetví.

RIBA ako organizácia sa usiluje umožniť prenos vedomostí a poznatkov pomocou týchto špecializovaných skupín.

### Komunity

RIBA momentálne ponúka vzdelávacie komunity v týchto oblastiach:

* **Študenti architektúry** – umožňuje študentom vzájomne sa informovať o novinkách, skúsenostiach a podujatiach a sledovať progres vo výskume v architektúre.
* **Stavebné vzdelávanie a dizajn** – pomáha vylepšiť systém vyššieho vzdelávania a umožňuje viesť diskusné fóra.
* **Práca na integrovanom projekte** – úlohou je zaangažovať profesionálnu multi-disciplinárnu základňu do ďalšieho vývoja počítačového dizajnu a distribúcie technických informácií všetkým odvetviam pracujúcim v oblasti životného prostredia.
* **Udržateľnosť v architektúre** – zameraná na odborníkov na životné prostredie a diskusie ohľadom environmentálneho zaťaženia v architektúre.
* **Normy a regulácie** – snaží sa zapojiť členov do tvorby stavebných noriem a regulácii a podporuje dlhodobé projekty v spolupráci s RIBA, Chartered Institute of Architectural Technologists (CIAT) a Building Research Establishment (BRE).
* **Tradičná architektúra** – priestor pre RIBA Radu pre tradičnú architektúru na šírenie výsledkov jej výskumu a na zachytenie skúseností členov.
* **Mezdinárodné** – zameraná pre RIBA Radu pre medzinárodné vzťahy s cieľom vytvoriť medzinárodnú vzdelávaciu skupinu
* **Malé praxe v architektúre** – základňa pre architektov z malých praxí pre vzájomnú výmenu informácií a skúseností a možnosť konzultácie dokumentov RIBA Rady pre malé praxe.
* **Mestská zeleň** – vytvoriť vhodné podmienky,ktoré umožnia architektom zahŕňať stromy ako hlavnú časť projektu od počiatočnej fázy dizajnu.
* **Rozvoj a humanitárna pomoc** – úlohou je preskúmať ako inovatívny, moderný dizajn a výstavba môžu prispieť k zlepšeniu životnej úrovne v najchudobnejších oblastiach sveta.

### Vnútorné usporiadanie komunít

Diagram zobrazujúci vnútorné usporiadanie RIBA Vzdelávacích Komunít.
 Diagram zobrazujúci vnútorné usporiadanie RIBA Vzdelávacích Komunít.
Internetové stránky pre RIBA Vzdelávacie komunity sú podporované RIBA Oddelením pre výskum a rozvoj. Komunity sú riadené existujúcimi výbormi RIBA.

Úlohou výborov je vytvárať podmienky pre rozvoj motívov spojených so životným prostredím.

* **Promotér** – je hlavným správcom príslušnej komunity. Promotéri sú vyberaní na základe ich odborných vedomostí, skúseností a aktívnej účasti v komunite.
* **Odborná rada** – pozostáva zo 6 až 8 osôb. Členovia rady sú volení na základe ich odborných vedomostí a aktívnej účasti v komunite. Rada deleguje zodpovednosť za aktivity a úlohy v spolupráci s členmi komunity a facilitátorom.
* **Facilitátor** – zodpovedá za vytvorenie a údržbu komunity a je jej hlavným administrátorom. Podporuje Odbornú radu a Promotéra. Facilitátor je podporovaný RIBA Oddelením pre výskum a rozvoj.
* **Členovia komunity** – sú architekti a odborníci z príbuzných odvetví, ktorí chcú spolupracovať v oblasti dizajnu, manažmentu a výstavby.

### Použitie

Internetové stránky pre RIBA Vzdelávacie komunity ponúkajú členom možnosť aktívne sa zapájať do oblasí ich záujmu formou: blogov, diskusných fór, kalendára podujatí, kontaktov, zoznamu členov, aktivít a RSS feed.

Referencie
----------

1. ↑
2. ↑  SPRING, Martin: "Interview Sunand Prasad" *Building*, 35 (2007)
3. ↑  "Article 25 join RIBA for new Knowledge Community" *World Architecture News* (22. marec 2010)

Externé odkazy
--------------

* www.architecture.com domovská stránka (po anglicky)